# Jurnalul Oficial C 122A/2011

| | ISSN 1830-3668
  doi:10.3000/18303668.CA2011.122.rom |
| --- | --- |
| Jurnalul Oficial
  al Uniunii Europene | C 122A |
| | |
| Ediţia în limba română | Comunicări şi informări | Anul 5420 aprilie 2011 |

ISSN 1830-3668

doi:10.3000/18303668.CA2011.122.rom

Jurnalul Oficial

al Uniunii Europene

C 122A

Ediţia în limba română

Comunicări şi informări

Anul 5420 aprilie 2011

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Comisia Europeană |
| 2011/C 122A/01 | DG Buget — Publicarea unui anunț de post vacant pentru funcția de director (gradul AD 14) — Direcția Execuția bugetului [articolul 29 alineatul (2) din Statutul funcționarilor] — COM/2011/10307 | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Comisia Europeană

2011/C 122A/01

DG Buget — Publicarea unui anunț de post vacant pentru funcția de director (gradul AD 14) — Direcția Execuția bugetului [articolul 29 alineatul (2) din Statutul funcționarilor] — COM/2011/10307

1

LISTA JURNALELOR OFICIALE, SERIA C A, CONCURSURI

În continuare se găsește lista Jurnalelor Oficiale din seria C A care au fost publicate în anul în curs.

Dacă nu există mențiuni speciale, Jurnalele Oficiale s-au publicat în toate versiunile lingvistice.

| 19 | (PL) |
| --- | --- |
| 24 | |
| 35 | (DE/EN/FR) |
| 37 | (PL/RO) |
| 60 | |
| 68 | |
| 76 | (DE/EN/FR) |
| 82 | |
| 91 | |
| 98 | |
| 114 | (DA) |
| 121 | (DA) |
| 122 | |

19

(PL)

24

35

(DE/EN/FR)

37

(PL/RO)

60

68

76

(DE/EN/FR)

82

91

98

114

(DA)

121

(DA)

122

| RO | |
| --- | --- |

RO

---

V Anunțuri

PROCEDURI ADMINISTRATIVE

Comisia Europeană

| 20.4.2011 | RO | Jurnalul Oficial al Uniunii Europene | CA 122/1 |
| --- | --- | --- | --- |

20.4.2011

RO

Jurnalul Oficial al Uniunii Europene

CA 122/1

---

DG Buget

Publicarea unui anunț de post vacant pentru funcția de director (gradul AD 14)

Direcția „Execuția bugetului”

[articolul 29 alineatul (2) din Statutul funcționarilor]

COM/2011/10307

(2011/C 122 A/01)

Cine suntem

Direcția Generală Buget (DG BUGET). Misiunea noastră este de a asigura de la autoritatea bugetară — Parlamentul European și Consiliul de Miniștri — resursele necesare pentru a pune în aplicare politicile Uniunii, de a încuraja buna gestionare a fondurilor Uniunii și de a justifica utilizarea creditelor. Direcția Generală Buget are cinci direcții, al căror sediu este la Bruxelles, și aproape 590 de angajați (inclusiv personal extern).

Rolul bugetar al direcției generale constă în gestionarea cheltuielilor Uniunii în cadrul perspectivei financiare pe termen mediu și, în același timp, în asigurarea bunei desfășurări a procedurii bugetare anuale, prin promovarea unui dialog constructiv între instituții.

Chiar dacă Direcția Generală Buget nu este implicată în gestionarea creditelor, această activitate fiind desfășurată de departamentele operaționale ale Comisiei, răspunde de colectarea resurselor proprii ale Uniunii de la statele membre, care finanțează bugetul Uniunii.

Direcția generală include și departamentul contabil al Comisiei și elaborează normele care reglementează finanțele Uniunii Europene, iar prin oferirea de consiliere și formare promovează buna gestiune financiară în cadrul departamentelor Comisiei.

Direcția Execuția bugetului (Direcția C) își desfășoară activitatea sub autoritatea directă a contabilului Comisiei, care este și director general adjunct. Din această direcție generală face parte și departamentul contabil al Comisiei, care întocmește situațiile financiare ale Uniunii (conturile Comisiei și conturile consolidate ale instituțiilor europene), obiectivul acestuia fiind de a obține o declarație de asigurare pozitivă din partea Curții de Conturi. De asemenea, gestionează trezoreria și execută toate plățile și primește toate veniturile, atât de la Comisie, cât și de la Fondul european de dezvoltare.

Direcția se ocupă de recuperarea creanțelor datorate și păstrează legătura cu DG-urile ordonatoare și cu Serviciul Juridic, pentru a se asigura că interesele Comisiei sunt protejate. De asemenea, gestionează structura bugetară centrală a sistemului contabil și realizează controale de calitate ale tuturor sistemelor informatice financiare locale.

Ce propunem

Funcția de director al Direcției C, „Execuția bugetului”. Directorul Direcției Execuția bugetului va răspunde direct în fața directorului general adjunct, care este în același timp și contabilul Comisiei, și va oferi un sprijin de cel mai înalt nivel direcției generale, pentru ca aceasta să își poată atinge obiectivele de politică.

Directorul Direcției Execuția bugetului va asigura conducerea necesară pentru ca activitatea direcției să fie axată pe atingerea obiectivelor generale ale direcției generale și va coordona și supraveghea activitatea șefilor de unitate. Directorul va stabili programul de lucru și obiectivele direcției în conformitate cu programul de lucru al direcției generale și va asigura planificarea și gestionarea măsurilor operaționale necesare pentru realizarea programului de lucru, a obiectivelor de referință necesare pentru a verifica progresele înregistrate, precum și a rezultatelor preconizate.

Directorul Direcției Execuția bugetului va fi responsabil de ținerea evidenței contabile a Comisiei și de pregătirea situațiilor financiare consolidate ale tuturor instituțiilor Uniunii Europene, sub supravegherea contabilului Comisiei. Situațiile financiare vor fi întocmite pe baza unui cadru contabil care respectă normele internaționale recunoscute.

Directorul Direcției Execuția bugetului ar trebui, de asemenea, să promoveze continuarea procesului de îmbunătățire a sistemelor de raportare și de gestionare ale Comisiei.

Directorul va fi, de asemenea, responsabil de execuția tuturor plăților instituției, de recuperarea creanțelor și de supravegherea trezoreriei. Trezoreria a efectuat 1,8 milioane de plăți în 2010, în valoare totală de aproximativ 122 de miliarde EUR.

Directorul poate fi solicitat să reprezinte direcția sau direcția generală în cadrul reuniunilor relevante interservicii sau ale Comisiei, precum și în cadrul Parlamentului și al Consiliului cu privire la aspecte care țin de competența direcției.

Aproximativ 130 din angajații direcției sunt funcționari cu contract pe perioadă nedeterminată.

Profilul căutat (criterii de selecție)

Se va acorda preferință candidaților care:

| — | au un nivel excelent de cunoștințe și de experiență în contabilitatea bugetară și publică modernă; |
| --- | --- |

—

au un nivel excelent de cunoștințe și de experiență în contabilitatea bugetară și publică modernă;

| — | au un nivel bun de cunoștințe și de experiență în ceea ce privește normele și procedurile financiare și bugetare și în ceea ce privește normele privind execuția bugetului; |
| --- | --- |

—

au un nivel bun de cunoștințe și de experiență în ceea ce privește normele și procedurile financiare și bugetare și în ceea ce privește normele privind execuția bugetului;

| — | au un nivel bun de cunoștințe în ceea ce privește aspectele și procedurile legate de descărcarea de gestiune [decizia autorității împuternicite (Parlamentul) de a descărca executivul (Comisia) de sarcina sa de execuție bugetară, marcându-se astfel încheierea ciclului bugetar]; |
| --- | --- |

—

au un nivel bun de cunoștințe în ceea ce privește aspectele și procedurile legate de descărcarea de gestiune [decizia autorității împuternicite (Parlamentul) de a descărca executivul (Comisia) de sarcina sa de execuție bugetară, marcându-se astfel încheierea ciclului bugetar];

| — | au un nivel bun de cunoștințe în ceea ce privește funcționarea Comisiei și procedurile decizionale ale acesteia; |
| --- | --- |

—

au un nivel bun de cunoștințe în ceea ce privește funcționarea Comisiei și procedurile decizionale ale acesteia;

| — | au excelente competențe de soluționare a problemelor și o excelentă capacitate intelectuală; |
| --- | --- |

—

au excelente competențe de soluționare a problemelor și o excelentă capacitate intelectuală;

| — | au un bun discernământ și capacitatea de a lucra sub presiune, pentru a respecta termene scurte; |
| --- | --- |

—

au un bun discernământ și capacitatea de a lucra sub presiune, pentru a respecta termene scurte;

| — | au foarte bune aptitudini de comunicare, de negociere și interpersonale, care le permit să conducă discuții, să comunice în mod clar și să faciliteze soluționarea conflictelor; |
| --- | --- |

—

au foarte bune aptitudini de comunicare, de negociere și interpersonale, care le permit să conducă discuții, să comunice în mod clar și să faciliteze soluționarea conflictelor;

| — | pot dovedi că au avut reușite în funcțiile de conducere pe care le-au deținut, demonstrând că au calități de lider solide și capacitatea de a motiva un personal extrem de dedicat, precum și de a-l încuraja să aibă un rol mai activ în activitatea pe care o desfășoară. Experiența vastă în calitate de manager al unui departament financiar și/sau contabil de mari dimensiuni va fi considerată un avantaj clar; |
| --- | --- |

—

pot dovedi că au avut reușite în funcțiile de conducere pe care le-au deținut, demonstrând că au calități de lider solide și capacitatea de a motiva un personal extrem de dedicat, precum și de a-l încuraja să aibă un rol mai activ în activitatea pe care o desfășoară. Experiența vastă în calitate de manager al unui departament financiar și/sau contabil de mari dimensiuni va fi considerată un avantaj clar;

| — | au capacitățile de relaționare necesare pentru a menține contacte în interiorul și în afara DG-ului și a instituției, pentru a face față diverselor provocări cu care se confruntă direcția; |
| --- | --- |

—

au capacitățile de relaționare necesare pentru a menține contacte în interiorul și în afara DG-ului și a instituției, pentru a face față diverselor provocări cu care se confruntă direcția;

| — | au o bună capacitate de a lucra în limba engleză; cunoașterea altor limbi ar reprezenta un avantaj clar. |
| --- | --- |

—

au o bună capacitate de a lucra în limba engleză; cunoașterea altor limbi ar reprezenta un avantaj clar.

Candidații trebuie (criterii de eligibilitate)

| 1. | Să fie cetățeni ai unuia dintre statele membre ale Uniunii Europene. |
| --- | --- |

1.

Să fie cetățeni ai unuia dintre statele membre ale Uniunii Europene.

| 2. | Să aibă:






  (i) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor respective este de cel puțin patru ani;
  fie |
| --- | --- | --- |

2.

Să aibă:

(i)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor respective este de cel puțin patru ani;

fie

| (ii) | un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani. |
| --- | --- |

(ii)

un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani.

| 3. | Să aibă cel puțin 15 ani de experiență profesională postuniversitară la un nivel la care pot avea acces pe baza calificărilor menționate anterior. Cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post. |
| --- | --- |

3.

Să aibă cel puțin 15 ani de experiență profesională postuniversitară la un nivel la care pot avea acces pe baza calificărilor menționate anterior. Cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post.

| 4. | Să cunoască temeinic una dintre limbile oficiale ale Uniunii Europene și satisfăcător o altă limbă oficială a UE. |
| --- | --- |

4.

Să cunoască temeinic una dintre limbile oficiale ale Uniunii Europene și satisfăcător o altă limbă oficială a UE.

| 5. | Să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 65 de ani [a se vedea articolul 52 litera (a) din Statutul funcționarilor]. |
| --- | --- |

5.

Să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 65 de ani [a se vedea articolul 52 litera (a) din Statutul funcționarilor].

Independență și declarația de interese

Candidații trebuie să își confirme disponibilitatea de a da o declarație prin care se angajează să acționeze în mod independent, în interesul public, precum și o declarație cu privire la orice interese despre care s-ar putea considera că le afectează independența.

Numirea și condițiile de încadrare în muncă

Directorul va fi selectat și numit de Comisie în conformitate cu procedurile acesteia de selecție și de recrutare (a se vedea, de asemenea, Compilation Document on Senior Officials Policy). În cadrul procedurii de selecție, candidații care au fost invitați la un interviu cu Comitetul consultativ privind numirile al Comisiei vor trebui ca, înaintea acestui interviu, să participe la probele din etapa „centru de evaluare”, sub supravegherea unor consultanți de recrutare externi.

Se atrage atenția candidaților asupra faptului că procedurile de selecție se vor desfășura doar în engleză și/sau franceză (2).

Salariul și condițiile de încadrare în muncă sunt cele prevăzute în Statutul funcționarilor pentru funcționarii cu gradul AD 14 ai Uniunii Europene. Candidații trebuie să aibă în vedere condiția menționată în Statutul funcționarilor conform căreia toți noii angajați trebuie să încheie cu succes o perioadă de probă de nouă luni.

Egalitatea de șanse

Uniunea Europeană aplică o politică a egalității de șanse.

Procedura de depunere a candidaturii

Înainte de depunerea candidaturii, verificați cu atenție dacă îndepliniți toate criteriile de eligibilitate (de la secțiunea „Candidații trebuie”), în special cele privind tipurile de diplome și experiența profesională solicitată. Neîndeplinirea oricărei cerințe de eligibilitate duce la excluderea automată din cadrul procedurii de selecție.

Dacă doriți să candidați, trebuie să vă înscrieți prin internet, la adresa: https://ec.europa.eu/dgs/human-resources/seniormanagementvacancies/CV_Encadext, urmând instrucțiunile menționate la această adresă privind diferitele etape ale procedurii.

Este responsabilitatea dumneavoastră să finalizați înscrierea online în timp util (3). Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu veți mai putea introduce niciun fel de date. Ca regulă generală, înscrierile efectuate prin e-mail după expirarea termenului-limită nu vor fi acceptate.

Trebuie să aveți o adresă de e-mail valabilă. Aceasta va servi drept mijloc de identificare a înscrierii dumneavoastră și de informare asupra rezultatului procedurii. Prin urmare, va trebui să informați Comisia Europeană cu privire la orice modificări ale adresei dumneavoastră de e-mail.

Pentru a vă finaliza candidatura, va trebui să încărcați un CV în format Word sau PDF și să completați, online, o scrisoare de intenție (maximum 8 000 de caractere). Atât CV-ul, cât și scrisoarea trebuie redactate în limba engleză, franceză sau germană.

După finalizarea înscrierii online, pe ecran va apărea un număr de înregistrare pe care trebuie să îl notați și să îl țineți minte, întrucât acesta va fi numărul dumneavoastră de referință în legătură cu orice aspect privind candidatura dumneavoastră. În momentul atribuirii acestui număr, procesul de înscriere este finalizat, confirmându-se astfel faptul că informațiile introduse de dumneavoastră au fost înregistrate. În cazul în care nu primiți un număr, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Direcția generală care efectuează recrutarea vă va contacta direct referitor la stadiul candidaturii dumneavoastră.

Dacă aveți un handicap care vă împiedică să vă înscrieți online, vă puteți depune candidatura (CV și scrisoare de intenție) pe suport de hârtie, prin scrisoare recomandată
   (4)
  , având data poștei anterioară sau cel mult echivalentă cu data-limită de înscriere. Orice corespondență ulterioară între dumneavoastră și Comisie se va purta prin intermediul poștei. În acest caz, trebuie să includeți în dosarul de candidatură un certificat emis de un organism competent care să ateste handicapul dumneavoastră. De asemenea, ar trebui să specificați pe o foaie de hârtie separată orice măsuri speciale pe care le considerați necesare pentru a vă facilita participarea la procesul de selecție.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-A2-MANAGEMENT-ONLINE@ec.europa.eu.

Data-limită

Data-limită pentru înscriere este 20 mai 2011. Înscrierea online nu va fi posibilă după ora 12.00 după-amiaza, ora Bruxelles-ului.

---

(1)  În CV-urile lor, candidații ar trebui să indice, cel puțin pentru perioada de 5 ani în cursul căreia a fost dobândită experiența într-o funcție de conducere la nivel înalt: 1. denumirea și natura funcțiilor de conducere deținute, 2. numărul de angajați aflați în subordine în perioada în care au deținut aceste funcții, 3. dimensiunea bugetelor gestionate și 4. numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(2)  Comitetul de selecție se va asigura că nu se va acorda niciun avantaj vorbitorilor nativi ai acestor limbi.

(3)  Până la data de 20 mai 2011, ora 12.00 (după-amiaza), ora Bruxelles-ului.

(4)  European Commission, Directorate-General Human Resources and Security, Unit for Executive Staff and CCA Secretariat, COM/2011/10307, SC11 08/030, 1049 Brussels, BELGIUM.

---